**Ева Аке** (шведск.: Eva Acke, народжаная *Eva Maria Topelius*; 4 верасня 1855 — 23 сакавіка 1929) — шведская мастачка, спецыялізавалася ў працы акварэллю.

Біяграфія
---------

Нарадзілася 4 верасня 1855 года ў фінскім горадзе Уусікаарлэпюу (швед. Нюкарлебю) у шведскамоўнай суполцы. Яе бацькам быў пісьменнік, журналіст і гісторык Сакарыас Тапеліус, чалавек ліберальных нораваў.

Яшчэ ў дзяцінстве Ева пазнаёмілася з многімі вядучымі дзеячамі культуры. Вучылася яна спачатку дома, затым наведвала школу для дзяўчынак у Хельсінкі. Першыя ўрокі мастацтва яна атрымала ў 1871 годзе ў Стакгольме. Працягвала навучанне ў школе малявання *Finnish Art Association* (зараз універсітэт мастацтваў у Хельсінкі). Пазней яна вучылася ў прыватным парадку ў Карла Мелера у Капенгагене і Луіджы Прэмацы ў Санкт-Пецярбургу. У 1884 годзе яна суправаджала бацьку ў паездцы па Італіі, дзе пісала акварэльныя пейзажы.

Карціна Евы Аке «Бэз»
Улетку некалькі гадоў знаходзілася на Аландскіх астравах, дзе была ўдзельніцай фінска-шведскай мастацкай калоніі *Önningebykolonin*.

У яе было шмат сяброў, у ліку якіх мастакі Ёхан Аке і Ганна Вэнберг. Разам з Ёханам Ева прыехала ў дом бацькі і прасіла яго ўхваліць іх шлюб. Яны пажаніліся ў 1891 годзе і пераехалі ў Упсалу, дзе Ёхан аднаўляў творы мастацтва ва Упсальскім саборы. Некаторы час яны працягвалі наведваць мастацкую калонію *Önningebykolonin*, але іх наведванні паступова пачалі зыходзіць на не. Наступныя гады муж і жонка праводзілі паміж Фінляндыяй і Швецыяй, пакуль яе бацька не памёр, і яны астатні час жылі і працавалі ў Швецыі.

У 1901 годзе Ёхан і Ева пасяліліся ў шведскім горадзе Ваксхальм. У сям’і не было сваіх дзяцей, і падчас паездкі ў Італію яны сустрэлі італьянскага хлопчыка Фаўста Падавіні, якога ўсынавілі ў 1903 годзе. Фаўста ўзяў прозвішча Аке, с дзяцінства займаўся гімнастыкай і ў 1920 годзе на летніх Алімпійскіх гульнях у Антверпене стаў алімпійскім чэмпіёнам.

У 1914 Ёхан і Ева змаглі дазволіць сабе пабудаваць уласную летнюю вілу *Torsvi* ў Стакгольмскім прыгарадзе *Nynäshamn*.

Мастакі працавалі разам, аддаючы перавагу Ёхану. Пасля яго смерці ад хваробы сэрца ў 1924 годзе Ева працягвала маляваць і выстаўляцца як у Швецыі, так і ў Фінляндыі.

Памерла 23 сакавіка 1929 года ва ўласным доме ў *Nynäshamn*. Была пахавана ў Стакгольме.

Зноскі
------

1. 1 2 3  18550904 Acke f. Topelius, Eva Maria // Swedish death index Праверана 6 студзеня 2019.<a href='https://wikidata.org/wiki/Track:Q10686079'></a>
2. 1 2  Register of the Artists' Association of Finland<a href='https://wikidata.org/wiki/Track:Q11873875'></a>
3. ↑  Acke, EVA MARIA //  — Svenskagravar.se. Праверана 22 красавіка 2023.<a href='https://wikidata.org/wiki/Track:Q26699962'></a>
4. ↑  Eva Topelius Acke ★ 4/9 1855 ✝ 23/3 1929 // *(unspecified title)* Праверана 22 красавіка 2023.
5. ↑  Artists of the World Online, Allgemeines Künstlerlexikon Online (нем.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter.
6. 1 2 3  Eva Acke | - Sällskapet Nya Idun
7. 1 2  Eva Acke — Hellenica World.

Літаратура
----------

* Konttinen, Riitta. Konstnärspar Schildts, Helsinki. Pgs.111-126. ISBN 951-50-0543-4.

Спасылкі
--------

* Eva Maria ACKE (шведск.)
* Eva TOPELIUS-ACKE (англ.)


| ?Ева Аке — продкі |
| --- |
| 

|  |  |  |  |  |  |
| --- | --- | --- | --- | --- | --- |
|  |  | Zacharias Topelius senior[d] |  | Michael Toppelius[d] |  |
|  |  |  |  |
|  |  |  |  |  |  |  |
|  | Ева Аке |  | Zachris Topelius[d] |  |  |  |  |
|  |  |  |  |  |  |
|  |  |  |  |  |  |  |  |  |
|  |  |  |  | Catharina Sofia Topelius[d] |  |  |
|  |  |  |  |  |  |
|  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Слоўнікі і энцыклапедыі | Нацыянальная біяграфія Фінляндыя |
| Нарматыўны кантроль | ISNI: 0000 0004 4778 851X · LIBRIS: 383523 · VIAF: 315537033 |